b'\n_START_ARTICLE_\nEvropska zveza za hokej na travi\n_START_PARAGRAPH_\nEvropska zveza za hokej na travi (kratica EHF - European Hockey Federation) je evropsko krovno telo hokeja na travi. Ustanovljena je bila leta 1969 v Cardiffu, njen prvi predsednik je bil \xc5\xa1panec Pablo Negre. EHF danes zdru\xc5\xbeuje triin\xc5\xa1tirideset evropskih nacionalnih zvez za hokej na travi. EHF je tudi ena izmed petih kontinentalnih zvez, ki sestavljajo Mednarodno zvezo za hokej na travi (FIH)._NEWLINE_Osnovno poslanstvo EHF je spodbujanje, razvoj in koordiniranje hokeja na travi v Evropi na vseh ravneh. EHF v imenu in v sodelovanju z nacionalnimi zvezami, organizira evropska tekmovanja v hokeju na travi in dvoranskem hokeju, v razli\xc4\x8dnih kategorijah, na reprezentan\xc4\x8dni in klubski ravni. Trenutna predsednica EHF, ki ima sede\xc5\xbe v Bruslju, je nizozemka Marijke Fleuren.'